nibzard/narodne-novine-full-text-markdown huggingface dataset:
### NN 7/2026 (21.1.2026.), Odluka o imenovanju sutkinja Visokog trgovačkog suda Republike Hrvatske

DRŽAVNO SUDBENO VIJEĆE

48

Na temelju članka 55. stavak 8. i 9. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22, 16/23, 83/23 i 155/23 – u daljnjem dijelu teksta ZDSV) Državno sudbeno vijeće (u daljnjem dijelu teksta – Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Eveline Čolović Tomić, Antuna Dominka, Gorana Goluže, Željka Lackovića, Marine Paulić, Ivone Rupić, Lidije Vidjak, prof. dr. sc. Maria Vinkovića, članova Vijeća, na 49. sjednici, održanoj 18. rujna 2025., donijelo je

ODLUKU

Za sutkinje Visokog trgovačkog suda Republike Hrvatske imenuju se DANIJELA UZELAC LJUBIĆ i MARIJA BAKULA VUGRINEC.

Klasa: 711-06/24-01/03
 Urbroj: 453-01/03-25-16
 Zagreb, 18. rujna 2025.

Predsjednik
 Državnog sudbenog vijeća
 Darko Milković, v. r.
### NN 7/2026 (21.1.2026.), Rješenje o razrješenju dijela članova i tajnice i imenovanju dijela članova i tajnika međuvladinog Mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj

Vlada Republike Hrvatske

39

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 14. Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj (»Narodne novine – Međunarodni ugovori«, broj 3/08.), Vlada Republike Hrvatske je na sjednici održanoj 14. siječnja 2026. donijela

RJEŠENJE

O RAZRJEŠENJU DIJELA ČLANOVA I TAJNICE I IMENOVANJU DIJELA ČLANOVA I TAJNIKA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAKEDONIJE O ZAŠTITI PRAVA HRVATSKE MANJINE U REPUBLICI MAKEDONIJI I MAKEDONSKE MANJINE U REPUBLICI HRVATSKOJ

1. Razrješuju se dužnosti članovi međuvladinog Mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj:

– TOMISLAV PERIĆ

– IVO KUJUNDŽIĆ.

Razrješuje se DUBRAVKA SEVERINSKI dužnosti tajnice međuvladinog Mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

2. Za članove međuvladinog Mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj imenuju se:

– dr. sc. VANDA BABIĆ GALIĆ

– VLADIMIR BRNARDIĆ.

Imenuje se VEDRAN ISKRA tajnikom Međuvladinog mješovitog odbora za provedbu Sporazuma između Republike Hrvatske i Republike Makedonije o zaštiti prava hrvatske manjine u Republici Makedoniji i makedonske manjine u Republici Hrvatskoj.

Klasa: 080-02/25-03/143

Urbroj: 50301-15/28-26-2

Zagreb, 14. siječnja 2026.

Predsjednik
 mr. sc. Andrej Plenković, v. r.
### NN 7/2026 (21.1.2026.), Pravilnik o izmjeni i dopunama Pravilnika o posebnom režimu upravljanja ribolovom u dijelu akvatorija Jabučke kotline

MINISTARSTVO POLJOPRIVREDE, ŠUMARSTVA I RIBARSTVA

43

Na temelju članka 12. stavka 1. točke 13. i članka 26. stavka 11. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.) ministar poljoprivrede, šumarstva i ribarstva donosi

PRAVILNIK

O IZMJENI I DOPUNAMA PRAVILNIKA O POSEBNOM REŽIMU UPRAVLJANJA RIBOLOVOM U DIJELU AKVATORIJA JABUČKE KOTLINE

Članak 1.

U Pravilniku o posebnom režimu upravljanja ribolovom u dijelu akvatorija Jabučke kotline (»Narodne novine«, br. 106/19., 141/20., 142/21. i 53/22.) u članku 5. iza stavka 2. dodaju se stavci 3. i 4. koji glase:

»(3) Iznimno od stavka 2. ovoga članka, u 2026. godini u Jabučkom džepu ribolov iz stavka 2. podstavaka 1. – 3. ovoga članka dozvoljen je u razdoblju od 1. studenoga u 00:00 sata do 30. srpnja u 24:00 sata.

(4) U 2026. godini ribolov iz stavka 2. podstavka 2. ovoga članka u području Jabučkog džepa, pojedinom plovilu na koje je izdano važeće Odobrenje iz stavka 7. ovoga članka, dozvoljeno je obavljati najviše jedan dan u tjednu odnosno subotom ili nedjeljom.«.

Članak 2.

U članku 6. stavku 3. riječi: »članka 5. stavka 2.« zamjenjuju se riječima: »članka 5. stavaka 2. i 3.«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/99

Urbroj: 525-12/718-26-14

Zagreb, 8. siječnja 2026.

Potpredsjednik Vlade
 i ministar
 David Vlajčić, v. r.
### NN 7/2026 (21.1.2026.), Odluka o dopuni Odluke o vrednovanju programa međunarodne vojne izobrazbe

Ministarstvo obrane

40

Na temelju članka 85. stavka 3. Zakona o službi u Oružanim snagama Republike Hrvatske (»Narodne novine«, br. 73/13., 75/15., 50/16., 30/18., 125/19., 155/23., 158/23., 14/24. i 136/25.), donosim

ODLUKU

O DOPUNI ODLUKE O VREDNOVANJU PROGRAMA MEĐUNARODNE VOJNE IZOBRAZBE

I.

U Odluci o vrednovanju programa međunarodne vojne izobrazbe (»Narodne novine«, br. 131/13., 37/16., 121/16., 31/19. i 20/20.) u Prilogu 1. Popis programa slijedno-rastuće časničke izobrazbe I., II., III. i IV. razine, u Programima slijedno-rastuće časničke izobrazbe 2. razine, Napredna časnička izobrazba, iza rednog broja 42. dodaje se redni broj 43.

II.

Dopuna Priloga 1. iz točke I. ove Odluke sastavni je dio ove Odluke i neće se objaviti u »Narodnim novinama«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/25-03/1
 Urbroj: 512-01-26-568
 Zagreb, 15. siječnja 2026.

Potpredsjednik
 Vlade Republike Hrvatske
 i ministar obrane
 Ivan Anušić, v. r.
### NN 7/2026 (21.1.2026.), Odluka o izmjenama i dopunama Odluke o opskrbi banaka gotovim novcem eura

HRVATSKA NARODNA BANKA

51

Na temelju članka 38. stavka 3. Zakona o uvođenju eura kao službene valute u Republici Hrvatskoj (»Narodne novine«, br. 57/2022. i 88/2022.) i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.), guverner Hrvatske narodne banke donio je

ODLUKU

O IZMJENAMA I DOPUNAMA ODLUKE O OPSKRBI BANAKA GOTOVIM NOVCEM EURA

Članak 1.

U Odluci o opskrbi banaka gotovim novcem eura (»Narodne novine«, br. 133/2022., 31/2023., 28/2024. i 120/2025.) u članku 19. stavku 6. riječi »'prikladne' i 'neprikladne obradive na uređaju' te kovanice kategorije 'prikladne' i 'neprikladne'« zamjenjuju se riječima:

»'prikladne', 'neprikladne obradive na uređaju' i 'neobrađene' te kovanice kategorije 'prikladne', 'neprikladne' i 'neobrađene'«.

Članak 2.

U članku 23. stavku 1. riječi »dva radna dana« zamjenjuju se riječima »20 radnih dana«.

Stavak 7. i 8. brišu se.

Dosadašnji stavak 9. postaje stavak 7.

Članak 3.

Ova Odluka objavljuje se u »Narodnim novinama« i stupa na snagu 1. veljače 2026.

O. br.: 6-091/01-26/BV
 Zagreb, 12. siječnja 2026.

Guverner
 Boris Vujčić, v. r.
### NN 9/2026 (26.1.2026.), Pravilnik o izmjenama Pravilnika o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Thunnus thynnus) na uzgajališta

Ministarstvo poljoprivrede, šumarstva i ribarstva

65

Na temelju članka 18.a stavka 3. Zakona o akvakulturi (»Narodne novine«, br. 130/17., 111/18., 144/20., 30/23. i 14/24.), ministar poljoprivrede, šumarstva i ribarstva donosi

PRAVILNIK

O IZMJENAMA PRAVILNIKA O RASPOLAGANJU KAPACITETOM UZGOJA TUNA I DOZVOLJENIM ULAZNIM KOLIČINAMA ULOVLJENIH DIVLJIH TUNA (Thunnus thynnus) NA UZGAJALIŠTA

Članak 1.

U Pravilniku o raspolaganju kapacitetom uzgoja tuna i dozvoljenim ulaznim količinama ulovljenih divljih tuna (Thunnus thynnus) na uzgajališta (»Narodne novine«, br. 22/21., 9/22., 8/23., 9/24., 37/24. i 30/25.), u članku 3. stavku 2. broj »2025.« zamjenjuje se brojem »2026.«.

Članak 2.

Dosadašnji Prilog 1. Pravilnika zamjenjuje se novim Prilogom 1. koji je tiskan uz ovaj Pravilnik i njegov je sastavni dio.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/26-01/2
 Urbroj: 525-12/704-26-1
 Zagreb, 13. siječnja 2026.

Potpredsjednik Vlade
 i ministar
 David Vlajčić, v. r.

PRILOG 1.

1. Raspodjela kapaciteta uzgoja tuna po nositeljima dozvola za uzgoj tuna za 2026. godinu

|  |  |  |  |  |  |
| --- | --- | --- | --- | --- | --- |
| Broj dozvole za akvakulturu | 220 | 139 | 138 | 86 | Slobodni kapacitet |
| Maksimalni kapacitet uzgoja tuna u 2026. godini  (u tonama) | 1.516,902 | 1.893,042 | 1.827,074 | 1.854,982 | 788,000 |

2. Raspodjela ulazne količine ulovljenih divljih tuna za 2026. godinu

|  |  |  |  |  |  |
| --- | --- | --- | --- | --- | --- |
| Broj dozvole za akvakulturu | 220 | 139 | 138 | 86 | Slobodna ulazna količina |
| Maksimalna ulazna količina divljih tuna u 2026. godini  (u tonama) | 567,298 | 707,969 | 683,298 | 693,735 | 294,700 |
### NN 10/2026 (28.1.2026.), Odluka o zajamčenom prinosu obveznih mirovinskih fondova za 2025. godinu

HRVATSKA AGENCIJA ZA NADZOR FINANCIJSKIH USLUGA

73

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14, 93/15, 64/18, 115/18,58/20 i 156/23) i članka 4. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj dana 21. siječnja 2026. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2025. GODINU

Članak 1.

(1) Referentni prinos obveznih mirovinskih fondova kategorije A za 2025. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije A za razdoblje od prethodne tri kalendarske godine iznosi 14,062 %.

(2) Zajamčeni prinos obveznih mirovinskih fondova kategorije A za 2025. godinu utvrđen u visini referentnog prinosa za fondove kategorije A umanjenog za dvanaest postotnih bodova iznosi 2,062 %.

Članak 2.

(1) Referentni prinos obveznih mirovinskih fondova kategorije B za 2025. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 9,536 %.

(2) Zajamčeni prinos obveznih mirovinskih fondova kategorije B za 2025. godinu utvrđen u visini referentnog prinosa za fondove kategorije B umanjenog za šest postotnih bodova iznosi 3,536 %.

Članak 3.

(1) Referentni prinos obveznih mirovinskih fondova kategorije C za 2025. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije C za razdoblje od prethodne tri kalendarske godine iznosi 3,237 %.

(2) Zajamčeni prinos obveznih mirovinskih fondova kategorije C za 2025. godinu utvrđen u visini referentnog prinosa za fondove kategorije C umanjenog za tri postotna boda iznosi 0,237 %.

Članak 4.

Ova Odluka stupa na snagu prvi dan od dana objave u »Narodnim novinama«.

Klasa: 011-01/26-03/02

Ubroj: 326-01-40-41-26-1

Zagreb, 21. siječnja 2026.

Predsjednik
 Upravnog vijeća
 dr. sc. Ante Žigman, v. r.
### NN 10/2026 (28.1.2026.), Odluka o usklađenju sredstava jamstvenog pologa za 2026. godinu

HRVATSKA AGENCIJA ZA NADZOR FINANCIJSKIH USLUGA

74

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12) te primjenom odredbe članka 112. stavka 2. Zakona o obveznim mirovinskim fondovima (»Narodne novine« br. 19/14, 93/15, 64/18, 115/18, 58/20 i 156/23), Hrvatska agencija za nadzor financijskih usluga na sjednici Upravnog vijeća održanoj 21. siječnja 2026. donijela je

ODLUKU

O USKLAĐENJU SREDSTAVA JAMSTVENOG POLOGA ZA 2026. GODINU

Članak 1.

(1) Mirovinsko društvo dužno je za svakih deset tisuća članova iznad pedeset tisuća članova svih kategorija obveznih mirovinskih fondova kojima upravlja održavati jamstveni polog najmanje u vrijednosti osnovice koju čini iznos od 132.722,81 eura usklađen prema indeksu potrošačkih cijena, na temelju podataka Državnog zavoda za statistiku, pri čemu je baza za izračun 2002. godina.

(2) Državni zavod za statistiku je objavio kako su cijene dobara i usluga za osobnu potrošnju u prosincu 2025. godine, u odnosu na prosinac 2024. godine, više za 3,3% odnosno da indeks potrošačkih cijena za 2025. godinu iznosi 103,3.

(3) Osnovica iz stavka 1. ovoga članka za 2026. godinu iznosi 246.477,73 eura.

(4) Usklađenje sredstava jamstvenog pologa prema utvrđenoj osnovici za 2026. godinu iz stavka 3. ovoga članka, mirovinsko društvo dužno je izvršiti u roku 15 dana od dana stupanja na snagu ove Odluke.

(5) Mirovinsko društvo dužno je Hrvatskoj agenciji za nadzor financijskih usluga dostaviti dokaze o stanju jamstvenog pologa i usklađenju izvršenom u skladu s ovom Odlukom.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 011-01/26-03/03

Ubroj: 326-01-40-41-26-1

Zagreb, 21. siječnja 2026.

Predsjednik
 Upravnog vijeća
 dr. sc. Ante Žigman, v. r.
### NN 10/2026 (28.1.2026.), Odluka o usklađivanju svote nacionalne naknade za starije osobe od 1. siječnja 2026.

Hrvatski zavod za mirovinsko osiguranje

75

Na temelju članka 9. stavka 3. Zakona o nacionalnoj naknadi za starije osobe (»Narodne novine«, broj 62/20 i 156/23) i članka 21. točke 7. Statuta Hrvatskog zavoda za mirovinsko osiguranje (»Narodne novine«, broj 155/25), Upravno vijeće Hrvatskog zavoda za mirovinsko osiguranje, na sjednici održanoj 26. siječnja 2026., donosi

ODLUKU

O USKLAĐIVANJU SVOTE NACIONALNE NAKNADE ZA STARIJE OSOBE
 OD 1. SIJEČNJA 2026.

Članak 1.

Svota nacionalne naknade za starije osobe usklađuje se od 1. siječnja 2026. i iznosi 160,22 EUR.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. siječnja 2026.

Klasa: 041-01/26-02/2

Urbroj: 341-99-01/01-26-4

Zagreb, 26. siječnja 2026.

Predsjednica
 Upravnog vijeća Hrvatskog zavoda za mirovinsko osiguranje
 Melita Čičak, v. r.
### NN 10/2026 (28.1.2026.), Odluka o postavljanju počasnog konzula Republike Hrvatske u Kirgiskoj Republici, sa sjedištem u Bishkeku

PREDSJEDNIK REPUBLIKE HRVATSKE

68

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18, 98/19 i 152/24) i točke III. podtočke 4. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U KIRGISKOJ REPUBLICI, SA SJEDIŠTEM U BISHKEKU

ABDIRAKHIM JOROBAEVICH BABAEV postavlja se za počasnog konzula Republike Hrvatske u Kirgiskoj Republici, sa sjedištem u Bishkeku i konzularnim ovlastima nad konzularnim područjem koje obuhvaća cjelokupni teritorij Kirgiske Republike.

Ova Odluka stupa na snagu danom donošenja.

Klasa: 020-02/26-05/01

Urbroj: 71-10-01/1-26-2

Zagreb, 14. siječnja 2026.

Predsjednik
 Republike Hrvatske
 Zoran Milanović, v. r.
### NN 10/2026 (28.1.2026.), Odluka o osnivanju Konzulata Republike Hrvatske u Kirgiskoj Republici, sa sjedištem u Bishkeku

PREDSJEDNIK REPUBLIKE HRVATSKE

67

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18, 98/19 i 152/24) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/22-05/08, urbroj: 50301-21/06-25-5 od 24. prosinca 2025., donosim

ODLUKU

O OSNIVANJU KONZULATA REPUBLIKE HRVATSKE U KIRGISKOJ REPUBLICI SA SJEDIŠTEM U BISHKEKU

Osniva se Konzulat Republike Hrvatske u Kirgiskoj Republici, sa sjedištem u Bishkeku na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Kirgiske Republike.

Ova Odluka stupa na snagu danom donošenja.

Klasa: 020-02/26-01/01

Urbroj: 71-10-01/1-26-2

Zagreb, 14. siječnja 2026.

Predsjednik
 Republike Hrvatske
 Zoran Milanović, v. r.
### NN 10/2026 (28.1.2026.), Odluka o stavljanju u službenu uporabu katastarskog operata katastra nekretnina za katastarsku općinu Martin Novi

Državna geodetska uprava

69

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), a povezano s člankom 92. Zakona o izmjenama i dopunama Zakona o državnoj izmjeri i katastru nekretnina (»Narodne novine«, br. 152/24), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU MARTIN NOVI

I.

Na temelju podataka katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Martin Novi (MB 341428), a koji se sastoji od:

– katastarskog plana u digitalnom obliku,

– digitalnog ortofotoplana,

– elaborata geodetske osnove,

– pregledne karte s podjelom na detaljne listove katastarskog plana u analognom obliku u mjerilu 1:12000, te podjelom na skice izmjere,

– detaljnih listova katastarskog plana u mjerilu 1:1000 (35 listova),

– skica izmjere M 1:1000 (35 komada),

– popisa katastarskih čestica u rasponu od broja 1 do 1304 (ukupno 1346 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1379 (ukupno 1346 PL-ova).

II.

Katastarski operat katastra nekretnina za katastarsku općinu Martin Novi (MB 341428) stavlja se u službenu uporabu 26. siječnja 2026. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Martin Novi (MB 341428) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Martin Novi (MB 341428).

IV.

Katastarski operat katastra nekretnina za katastarsku općinu Martin Novi (MB 341428) mora se održavati u trajnoj suglasnosti s novoosnovanom zemljišnom knjigom za katastarsku općinu Martin Novi.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/25-03/39

Urbroj: 541-03-01-02/4-26-4

Zagreb, 23. siječnja 2026.

Glavni ravnatelj
 Antonio Šustić, dipl. ing. geod., v. r.
### NN 11/2026 (30.1.2026.), Odluka o razrješenju viceguvernera Hrvatske narodne banke

Hrvatski sabor

81

Na temelju članka 81. Ustava Republike Hrvatske i članka 81. stavka 1. Zakona o Hrvatskoj narodnoj banci (»Narodne novine«, br. 75/08., 54/13. i 47/20.) Hrvatski sabor na sjednici 29. siječnja 2026. donio je

ODLUKU

O RAZRJEŠENJU VICEGUVERNERA
 HRVATSKE NARODNE BANKE

I.

Razrješuje se viceguverner Hrvatske narodne banke dr. sc. TOMISLAV ĆORIĆ, na osobni zahtjev.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/26-07/3
 Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 11/2026 (30.1.2026.), Odluka o iskazivanju povjerenja članu Vlade Republike Hrvatske

HRVATSKI SABOR

82

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 29. siječnja 2026. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvat­ske dr. sc. TOMISLAVU ĆORIĆU za obavljanje dužnosti potpredsjednika Vlade Republike Hrvatske i ministra financija.

Klasa: 021-03/26-08/2
 Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 11/2026 (30.1.2026.), Pravilnik o izmjeni Pravilnika o evidenciji uporabe poljoprivrednog zemljišta

Ministarstvo poljoprivrede, šumarstva i ribarstva

91

Na temelju članka 117. stavka 6. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske, 52/21., 152/22. i 152/24.), ministar poljoprivrede, šumarstva i ribarstva donosi

PRAVILNIK

O IZMJENI PRAVILNIKA O EVIDENCIJI UPORABE POLJOPRIVREDNOG ZEMLJIŠTA

Članak 1.

U Pravilniku o evidenciji uporabe poljoprivrednog zemljišta (»Narodne novine«, br. 1/23., 41/23., 150/23., 158/23. – ispravak, 141/25. i 155/25.) u članku 8. stavku 12. riječi: »31. siječnja 2026.« zamjenjuju se riječima: »15. svibnja 2026.«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/25-01/56
 Urbroj: 525-07/286-26-13
 Zagreb, 29. siječnja 2026.

Potpredsjednik Vlade
 i ministar
 David Vlajčić, v. r.
### NN 11/2026 (30.1.2026.), Rješenje o imenovanju potpredsjednika Vlade Republike Hrvatske i ministra financija

VLADA REPUBLIKE HRVATSKE

87

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.), uz supotpis predsjednika Hrvatskoga sabora, donosim

RJEŠENJE

O IMENOVANJU POTPREDSJEDNIKA VLADE REPUBLIKE HRVATSKE I MINISTRA FINANCIJA

Imenuje se dr. sc. TOMISLAV ĆORIĆ potpredsjednikom Vlade Republike Hrvatske i ministrom financija.

Klasa: 080-02/26-01/05
 Urbroj: 50301-15/07-26-4
 Zagreb, 29. siječnja 2026.

Predsjednik
 mr. sc. Andrej Plenković, v. r.
### NN 11/2026 (30.1.2026.), Pravilnik o izmjeni Pravilnika o provedbi Općeg poreznog zakona

MINISTARSTVO FINANCIJA

89

Na temelju članka 9. Zakona o izmjenama i dopunama Općeg poreznog zakona (»Narodne novine«, broj 151/25) ministar financija donosi

PRAVILNIK

O IZMJENI PRAVILNIKA O PROVEDBI
 OPĆEG POREZNOG ZAKONA

Članak 1.

U Pravilniku o provedbi Općeg poreznog zakona (»Narodne novine« broj 45/19, 35/29, 43/20, 50/20, 70/20, 74/20, 103/20, 114/20, 144/20, 2/211, 26/21, 43/21, 106/21, 144/21 i 156/22) naslov ispod Dijela dvanaestog koji glasi: »Statistička izvješća«, Dio dvanaesti i članci 73., 74., 75., 76. i 77., brišu se.

Prijelazna odredba

Članak 2.

Za potrebe podnošenja obrasca OPZ-STAT-1 za 2025. godinu, iznimno od članka 1. ovog Pravilnika primjenjuje se Pravilnik o provedbi Općeg poreznog zakona (»Narodne novine«, broj 45/19, 35/29, 43/20, 50/20, 70/20, 74/20, 103/20, 114/20, 144/20, 2/211, 26/21, 43/21, 106/21, 144/21 i 156/22) u dijelu koji se odnosi na statistička izvješća o činjenicama bitnim za oporezivanje (članak 73.), obveznike sastavljanja statističkih izvješća (članak 74.) definicije dospjelih a nenaplaćenih potraživanja (članak 75.) i sadržaj obrasca OPZ-STAT-1 (članak 77.) do 31. prosinca 2026. godine.

Završna odredba

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/26-02/2
 Urbroj: 513-07-21-01-26-2
 Zagreb, 30. siječnja 2026.

Potpredsjednik
 Vlade Republike Hrvatske
 i ministar financija
 dr. sc. Tomislav Ćorić, v. r.
### NN 11/2026 (30.1.2026.), Odluka o visini osnovice za obračun plaće zaposlenicima u javnim službama u 2026. godini

VLADA REPUBLIKE HRVATSKE

86

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18., 80/22. i 78/24.) i članka 13. stavka 2. Zakona o plaćama u državnoj službi i javnim službama (»Narodne novine«, broj 155/23.), Vlada Republike Hrvatske je na sjednici održanoj 30. siječnja 2026. donijela

ODLUKU

O VISINI OSNOVICE ZA OBRAČUN PLAĆE ZAPOSLENICIMA U JAVNIM SLUŽBAMA
 U 2026. GODINI

I.

Ovom Odlukom određuje se osnovica za obračun plaće zaposlenicima u javnim službama na koje se primjenjuje Zakon o plaćama u državnoj službi i javnim službama (»Narodne novine«, broj 155/23.) te Temeljni kolektivni ugovor za zaposlenike u javnim službama (»Narodne novine«, broj 29/24.) za 2026. godinu.

II.

Osnovica za izračun plaće iz točke I. ove Odluke će iznositi:

1. od 1. siječnja 2026. do 31. ožujka 2026. 1.004,87 eura bruto i primjenjuje se počevši s plaćom za mjesec siječanj, koja se isplaćuje u mjesecu veljači

2. od 1. travnja 2026. do 31. srpnja 2026. 1.015,00 eura bruto i primjenjuje se počevši s plaćom za mjesec travanj, koja se isplaćuje u mjesecu svibnju

3. od 1. kolovoza 2026. do 30. studenoga 2026. 1.025,00 eura bruto i primjenjuje se počevši s plaćom za mjesec kolovoz, koja se isplaćuje u mjesecu rujnu

4. od 1. prosinca 2026. pa nadalje 1.035,00 eura bruto i primjenjuje se počevši s plaćom za mjesec prosinac 2026., koja se isplaćuje u mjesecu siječnju 2027.

III.

Financijska sredstva za provedbu ove Odluke osigurana su u državnom proračunu Republike Hrvatske.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/26-04/20
 Urbroj: 50301-04/32-26-2
 Zagreb, 30. siječnja 2026.

Predsjednik
 mr. sc. Andrej Plenković, v. r.
### NN 12/2026 (4.2.2026.), Pravilnik o izmjenama i dopuni Pravilnika o uvjetima za davanje dozvole radi izvoza i iznošenja kulturnih dobara iz Republike Hrvatske

Ministarstvo kulture i medija

111

Na temelju članka 54. stavka 8. Zakona o zaštiti i očuvanju kulturnih dobara (»Narodne novine«, br. 145/24 i 151/25), uz prethodnu suglasnost ministra vanjskih i europskih poslova, ministrica kulture i medija donosi

PRAVILNIK

O IZMJENAMA I DOPUNI PRAVILNIKA O UVJETIMA ZA DAVANJE DOZVOLE RADI IZVOZA I IZNOŠENJA KULTURNIH DOBARA IZ REPUBLIKE HRVATSKE

Članak 1.

U Pravilniku o uvjetima za davanje dozvole radi izvoza i iznošenja kulturnih dobara iz Republike Hrvatske (»Narodne novine«, broj 77/25) članak 3. mijenja se i glasi:

»Nadležno tijelo u smislu ovoga Pravilnika jest Ministarstvo kulture i medija, područni konzervatorski uredi i područne konzervatorske službe na području kojega se kulturno dobro nalazi.«.

Članak 2.

U članku 16. točki 10. riječi: »Mesnička 49« zamjenjuju se riječima: »Runjaninova 2«.

U točki 20. riječi:

»Grad Zagreb

Gradski zavod za zaštitu spomenika kulture i prirode

City of Zagreb

City Institute for the Protection of Cultural Monuments and Nature

Kuševićeva 2

10000 Zagreb«

zamjenjuju se riječima:

»Ministarstvo kulture i medija

Uprava za zaštitu kulturne baštine

Područni konzervatorski ured Zagrebačka županija

Ministry of Culture i Media

Directorate for the Protection of Cultural Heritage

Regional Conservation Office Zagrebačka županija

Mesnička 49

10000 Zagreb.«.

Članak 3.

U cijelom tekstu Dodatka IV. POTVRDA iza broja: »145/24« stavlja se zarez i dodaje broj: »151/25«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-08/26-01/0037

Urbroj: 532-02-03-01/1-26-2

Zagreb, 21. siječnja 2026.

Ministrica
 dr. sc. Nina Obuljen Koržinek, v. r.
### NN 12/2026 (4.2.2026.), Odluka o dodjeli odlikovanja Reda Nikole Šubića Zrinskog Antunu (Stjepan) Ariću

PREDSJEDNIK REPUBLIKE HRVATSKE

100

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u Domovinskom ratu, odlikuje se ANTUN (Stjepan) ARIĆ.

Klasa: 060-03/25-09/05

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Reda hrvatskog križa, za teško ranjavanje u Domovinskom ratu

PREDSJEDNIK REPUBLIKE HRVATSKE

102

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 19. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog križa, za teško ranjavanje u Domovinskom ratu, odlikuju se

1. IVICA (Mato) KOPECKI

2. ŽELJKO (Mato) JAKOVLJEVIĆ

3. ZVONKO (Ivan) KELAVA

4. ŽELJKO (Martin) VUKIĆ

5. ŽELJKO (Stjepan) DOBRANIĆ

6. MILAN (Franjo) RUPČIĆ

7. ŽELJKO (Milan) MAJETIĆ

8. BRANKO (Branko) OREČIĆ.

Klasa: 060-03/25-15/03

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

104

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. MILJENKO (Ivan) ROŽIĆ – posmrtno

2. PERICA (Mirko) PARAC – posmrtno

3. DARIJO (Vlado) STREHOVAC

4. DRAŽEN (Stjepan) SESVEČANEC

5. DAMIR (Ivan) TRUPKOVIĆ

6. DINO (Dino) KRAMER

7. IVON (Habil) BEBIĆ

8. TAMARA (Nikola) PUHMAJER

9. JOSIP (Milan) VUJNOVIĆ

10. DANIJEL (Marko) VUKOVIĆ

11. JOSIP DRAGUTIN (Mehmed) KOŠTIĆ

12. ROBERT (Martin) VRKIĆ

13. ZDRAVKO (Valent) RIBIĆ

14. BRANKO (Ante) RIMAC

15. DAMIR (Vinko) HORVAT

16. DRAGO (Mile) PRŠA

17. FRANJO (Ivan) KEMEC

18. DARKO (Andrija) FILEŠ

19. IVAN (Antun) ŠAFARIĆ.

Klasa: 060-03/25-16/09

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Reda hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

106

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. DARKO (Ostoja) BON

2. MARKO (Ivan) LONČAR

3. VLADIMIR (Mato) BURUŠIĆ

4. GORDANA (Juraj) TOMLJANOVIĆ-TILJAK

5. LJILJANA (Karlo) VUČEMILOVIĆ-ŠIMUNOVIĆ

6. VINKA (Stipan) RADIĆ TUŠKAN

7. SANJA (Luka) ŠALE

8. BRANKA (Branko) KRZNEC

9. MIRELA (Lovro) MIHALINA

10. VIŠNJA (Josip) KANIŽAJ

11. JASMINKA (Jure) JURČIĆ

12. NEVENKA (Rudolf) CVETKO

13. RENATA (Ivan) HORVAT

14. RENATA (Emil) ROSO SUDIĆ

15. ANDREJA (Franjo) BREKALO

16. SMILJANA (Stjepan) ČIGIR

17. NATAŠA (Zdravko) SEDIĆ TOPLEK

18. ANDREA (Drago) NUIĆ-ŠAMPER

19. STANISLAV (Nikola) HUĐEK

20. ŽELJKO (Đuro) LIPUŠIĆ

21. SLAVKO (Roko) FRŽULJEVIĆ

22. JOSIP (Slavko) ČAVLOVIĆ

23. IVO (Milan) BABIĆ

24. DUBRAVKO (Janko) FULJATIĆ

25. GORAN (Petar) POSAVEC

26. DRAGO (Zdravko) KOVAČ

27. NENAD (Vladimir) MARKOVIĆ.

Klasa: 060-03/25-17/23

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Spomenica domovinskog rata, za sudjelovanje u Domovinskom ratu

PREDSJEDNIK REPUBLIKE HRVATSKE

107

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuju se

1. DANE (Veselko) ANIĆ

2. ARMANDO (Romano) DOBLANOVIĆ

3. STJEPAN (Josip) NOSIĆ

4. SAMI (Binak) BEKAJ

5. LUZ (Nuo) KUZHNINI

6. PAL (Zef) LUMEZI

7. SHEMSEDIN (Abdyl) MORINA

8. ABEDIN (Hajdin) RAMADANI.

Klasa: 060-03/25-18/04

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Reda hrvatskog križa, za teško ranjavanje u Domovinskom ratu

PREDSJEDNIK REPUBLIKE HRVATSKE

101

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 19. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog križa, za teško ranjavanje u Domovinskom ratu, odlikuju se

1. KADRI (Šaban) HAMITI

2. GJER (Dod) KOLGJERAJ.

Klasa: 060-03/25-15/02

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Reda hrvatskog trolista, za osobite zasluge za Republiku Hrvatsku stečene u ratu

PREDSJEDNIK REPUBLIKE HRVATSKE

103

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuju se

1. MIRJANA (Ivica) CAHUN – posmrtno

2. IVICA (Ante) GAVRAN

3. ERNEST (Marjan) KOLJAJ

4. IBRAHIM (Ymer) HOXHA

5. RAMADAN (Zumer) BAJČINOVCI

6. ZORAN (Ramadan) KRASNIĆ

7. SKENDER (Ahmet) HASIMI.

Klasa: 060-03/25-16/08

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

105

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. LORIS (Virđil) ANTOLOVIĆ

2. DUŠANKO (Milenko) BABIĆ

3. SILVIO (Ivan) BUIĆ

4. HAJDAR (Gjergj) DODAJ

5. TOM (Zef) KAČINARI

6. GANI (Međit) ZAHITI

7. IVAN (Antun) BIŽANOVIĆ

8. VESNA (Mile) KLJAJIĆ

9. LJERKA (Josip) PAVKOVIĆ

10. RUŽA (Josip) UREMOVIĆ

11. DRAGUTIN (Ivan) VRBANIĆ – posmrtno.

Klasa: 060-03/25-17/22

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli odlikovanja Spomenica domovinskog rata za sudjelovanje u Domovinskom ratu

PREDSJEDNIK REPUBLIKE HRVATSKE

108

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 22. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Spomenicom domovinskog rata, za sudjelovanje u Domovinskom ratu, odlikuju se

1. MARIJAN (Vinko) SLIVONJA – posmrtno

2. IVICA (Joso) GRŠIĆ – posmrtno

3. JANEZ (Franz) CIZL – posmrtno

4. SLOBODAN (Branko) GAVRIĆ – posmrtno

5. LJUDEVIT (Paško) LJUBIČIĆ – posmrtno

6. NENAD (Franjo) KLAIĆ – posmrtno

7. PERICA (Mirko) PARAC – posmrtno

8. DAMIR (Živko) PINTARIĆ – posmrtno

9. SMAJO (Mumo) ČELIK – posmrtno

10. BRANKO (Milan) MARKOVIĆ – posmrtno

11. DAMIR (Ivan) TRUPKOVIĆ

12. IVON (Habil) BEBIĆ

13. ŽELJKO (Mato) JAKOVLJEVIĆ

14. DUBRAVKO (Janko) FULJATIĆ

15. IVO (Milan) BABIĆ

16. STANISLAV (Nikola) HUĐEK

17. SLAVKO (Roko) FRŽULJEVIĆ

18. DRAGAN (Stipan) DEKAN

19. VENCEL (Rafael) ČULJAK

20. ŽELIMIRA (Marija) MASLE

21. VIŠNJA (Josip) KANIŽAJ

22. DAMIR (Esad) ŠABIĆ

23. IVAN (Lovro) PINTARIĆ

24. JOSIP (Josip) ŠPANEC

25. DANIJEL (Marko) VUKOVIĆ

26. JOSIP DRAGUTIN (Mehmed) KOŠTIĆ

27. IVAN (Franjo) PASARIČEK

28. STJEPAN (Stjepan) LAKIĆ.

Klasa: 060-03/25-18/05

Urbroj: 71-03-01/3-25-01

Zagreb, 17. prosinca 2025.

Predsjednik
 Republike Hrvatske
 Zoran Milanović, v. r.
### NN 12/2026 (4.2.2026.), Odluka o dodjeli medalje »Oluja« za sudjelovanje u vojno-redarstvenoj operaciji »Oluja«

PREDSJEDNIK REPUBLIKE HRVATSKE

110

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članka 2. stavka 1. točke 3. Odluke o ustanovljenju medalja za sudjelovanje u vojno-redarstvenim operacijama i u iznimnim pothvatima (»Narodne novine« broj 60/95. i 14/96.), a na prijedlog ministra obrane, donosim

ODLUKU

kojom se dodjeljuje

MEDALJA »OLUJA«

1. JOSIPU (Đurinom) BUŠIĆU

2. KRISTIJANU (Jozinom) PARLOVU

za sudjelovanje u vojno-redarstvenoj operaciji »Oluja«.

Klasa: 061-01/25-03/01

Urbroj: 71-03-01/3-25-01

Zagreb, 17. prosinca 2025.

Predsjednik Republike
 i vrhovni zapovjednik
 Oružanih snaga
 Zoran Milanović, v. r.
### NN 12/2026 (4.2.2026.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

Hrvatski sabor

93

Na temelju članka 81. Ustava Republike Hrvatske i članaka 11. i 14. te članka 42. stavka 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 29. siječnja 2026. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Mirovanje zastupničkog mandata zastupnika LORISA PERŠURIĆA počinje danom donošenja ove Odluke.

ANTEO MILOS počinje obnašati zastupničku dužnost zamjenika zastupnika danom donošenja ove Odluke.

Klasa: 021-05/26-01/2

Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 12/2026 (4.2.2026.), Odluka o imenovanju članova i prestanku mandata članova Odbora za podjelu državnih nagrada za znanost

HRVATSKI SABOR

98

Na temelju članka 81. Ustava Republike Hrvatske i članka 15. Zakona o hrvatskim državnim nagradama za znanost (»Narodne novine«, br. 108/95., 104/97. i 142/98.) Hrvatski sabor na sjednici 29. siječnja 2026. donio je

ODLUKU

O IMENOVANJU ČLANOVA I PRESTANKU MANDATA ČLANOVA ODBORA ZA PODJELU DRŽAVNIH NAGRADA ZA ZNANOST

I.

Za članove Odbora za podjelu državnih nagrada za znanost iz reda istaknutih znanstvenih djelatnika imenuju se:

‒ akademik ŽELJKO REINER, potpredsjednik Hrvatskoga sabora

‒ dr. sc. NINA OBULJEN KORŽINEK, ministrica kulture i medija

‒ akademik DAVOR MILIČIĆ, potpredsjednik Hrvatske akademije znanosti i umjetnosti

‒ akademik ANĐELKO AKRAP, Ekonomski fakultet Sveučilišta u Zagrebu

‒ prof. dr. sc. VLADO GUBERAC, Sveučilište Josipa Jurja Strossmayera u Osijeku

‒ prof. dr. sc. AMIR HAMZIĆ, professor emeritus, Prirodoslovno-matematički fakultet Sveučilišta u Zagrebu

‒ prof. dr. sc. IVAN ŠIMONOVIĆ, Interuniverzitetski centar u Dubrovniku

‒ prof. dr. sc. BRANKO JEREN, professor emeritus, Fakultet elektrotehnike i računarstva Sveučilišta u Zagrebu

‒ akademik STIPAN JONJIĆ, Medicinski fakultet Sveučilišta u Rijeci

‒ prof. dr. sc. STIPE KUTLEŠA, Institut za filozofiju, Zagreb

‒ prof. dr. sc. NEDJELJKO PERIĆ, professor emeritus, Fakultet elektrotehnike i računarstva Sveučilišta u Zagrebu

‒ akademik SLOBODAN VUKIČEVIĆ, Medicinski fakultet Sveučilišta u Zagrebu.

II.

Predsjednik Hrvatskoga sabora, koji je ujedno i predsjednik Odbora, i ministar znanosti obrazovanja i mladih članovi su Odbora za podjelu državnih nagrada za znanost po položaju.

III.

Dosadašnjim članovima Odbora za podjelu državnih nagrada za znanost imenovanima Odlukom o imenovanju članova i prestanku mandata članova Odbora za podjelu državnih nagrada (»Narodne novine«, br. 75/21.), protekom zakonskog roka od četiri godine, 25. lipnja 2025. istekao je mandat.

Akademiku Velimiru Neidhardtu mandat je, sukladno Odluci o razrješenju člana Odbora za podjelu državnih nagrada za znanost (»Narodne novine«, br. 88/25.), prestao s danom 9. svibnja 2025., razrješenjem na osobni zahtjev.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/26-06/1

Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 12/2026 (4.2.2026.), Odluka o proglašenju Nacionalnog dana osoba s tjelesnim invaliditetom

HRVATSKI SABOR

99

Na temelju članka 81. Ustava Republike Hrvatske, Hrvatski sabor na sjednici 29. siječnja 2026. donio je

ODLUKU

O PROGLAŠENJU NACIONALNOG DANA OSOBA S TJELESNIM INVALIDITETOM

I.

Dan 12. svibnja proglašava se Nacionalnim danom osoba s tjelesnim invaliditetom.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 990-01/25-01/4

Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 12/2026 (4.2.2026.), Odluka o izboru i prestanku mandata člana Odbora za Hrvate izvan Republike Hrvatske Hrvatskoga sabora

HRVATSKI SABOR

94

Na temelju članka 81. Ustava Republike Hrvatske i članaka 46. i 90. Poslovnika Hrvatskoga sabora, Hrvatski sabor na sjednici 29. siječnja 2026. donio je

ODLUKU

O IZBORU I PRESTANKU MANDATA ČLANA ODBORA ZA HRVATE IZVAN REPUBLIKE HRVATSKE HRVATSKOGA SABORA

I.

Za člana Odbora za Hrvate izvan Republike Hrvatske Hrvatskoga sabora bira se MARTIN KORDIĆ.

II.

Dana 21. studenoga 2025. dužnost člana Odbora za Hrvate izvan Republike Hrvatske Hrvatskoga sabora prestao je obnašati MARIJAN PAVLIČEK, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/26-03/2

Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 12/2026 (4.2.2026.), Odluka o izboru i prestanku mandata člana Odbora za izbor, imenovanja i upravne poslove Hrvatskoga sabora

HRVATSKI SABOR

95

Na temelju članka 81. Ustava Republike Hrvatske i članaka 46. i 105. Poslovnika Hrvatskoga sabora, Hrvatski sabor na sjednici 29. siječnja 2026. donio je

ODLUKU

O IZBORU I PRESTANKU MANDATA ČLANA ODBORA ZA IZBOR, IMENOVANJA I UPRAVNE POSLOVE HRVATSKOGA SABORA

I.

Za člana Odbora za izbor, imenovanja i upravne poslove Hrvatskoga sabora bira se MARTIN KORDIĆ.

II.

Dana 21. studenoga 2025. dužnost člana Odbora za izbor, imenovanja i upravne poslove Hrvatskoga sabora prestao je obnašati MARIJAN PAVLIČEK, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/26-03/3

Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 12/2026 (4.2.2026.), Odluka o imenovanju i prestanku mandata člana Nacionalnog vijeća za vode

HRVATSKI SABOR

96

Na temelju članka 81. Ustava Republike Hrvatske i članka 195. Zakona o vodama (»Narodne novine«, br. 66/19., 84/21. i 47/23.) Hrvatski sabor na sjednici 29. siječnja 2026. donio je

ODLUKU

O IMENOVANJU I PRESTANKU MANDATA ČLANA NACIONALNOG VIJEĆA ZA VODE

I.

Za člana Nacionalnog vijeća za vode iz reda zastupnika imenuje se MARTIN KORDIĆ.

II.

Dana 21. studenoga 2025. dužnost člana Nacionalnog vijeća za vode prestao je obnašati MARIJAN PAVLIČEK, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/26-03/1

Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 12/2026 (4.2.2026.), Odluka o imenovanju članice Odbora za zakonodavstvo Hrvatskoga sabora

HRVATSKI SABOR

97

Na temelju članka 81. Ustava Republike Hrvatske i članka 63. Poslovnika Hrvatskoga sabora, Hrvatski sabor na sjednici 29. siječnja 2026. donio je

ODLUKU

O IMENOVANJU ČLANICE ODBORA ZA ZAKONODAVSTVO HRVATSKOGA SABORA

I.

Za članicu Odbora za zakonodavstvo Hrvatskoga sabora imenuje se DIORA ČIBARIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/25-07/73

Zagreb, 29. siječnja 2026.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2026 (6.2.2026.), Odluka o izmjeni Statuta Hrvatskog zavoda za javno zdravstvo

Hrvatski zavod za javno zdravstvo

129

Na temelju članka 54. Zakona o ustanovama (»Narodne novine« 76/93, 29/97, 47/99, 35/08, 127/19, 151/22) i članka 84. Zakona o zdravstvenoj zaštiti (»Narodne novine« 100/18, 125/19, 147/20, 119/22, 156/22, 33/23) Upravno vijeće Hrvatskog zavoda za javno zdravstvo na 20. sjednici održanoj 22. prosinca 2025. donosi sljedeću

ODLUKU

I.

Donosi se Izmjena Statuta Hrvatskog zavoda za javno zdravstvo klasa: 007-03/23-15/8, urbroj: 117-15-23-5/1 od 20. listopada 2023.

U Statutu Hrvatskog zavoda za javno zdravstvo u članku 15. mijenja se alineja 9. koja glasi:

» – analizira financijsko poslovanje najmanje jedanput u tri mjeseca«

na način da ista sada glasi:

» – analizira financijsko poslovanje najmanje jedanput mjesečno«.

II.

Izmjena Statuta uputit će se na suglasnost ministru zdravstva te će nakon dobivene suglasnosti stupiti na snagu osmoga dana od dana objave u »Narodnim novinama«, mrežnoj stranici te na oglasnoj ploči Zavoda.

III.

Ova Odluka po odobrenju ministra zdravstva dostavit će se na provedbu sudskom registru nadležnog Trgovačkog suda.

Obrazloženje

U svrhu usklađenja odredbi Statuta Hrvatskog zavoda za javno zdravstvo s odredbama članka 84. stavka 1. alineje 6. Zakona o zdravstvenoj zaštiti (»Narodne novine« 100/18, 125/19, 147/20, 119/22, 156/22, 33/23) valjalo je odlučiti kao u izreci Odluke.

Klasa: 007-03/25-15/12
 Urbroj: 117-17-25-2
 Zagreb, 22. prosinca 2025.

Predsjednik
 Upravnog vijeća
 prim. mr. sc. Nedjeljko Strikić, dr. med., v. r.